text: Smiling Gundar går ind for fair-play
  01 maj 2013 kl. 13.16
  Den tidligere 17-dobbelte verdensmester i speedway, Erik Gundersen, er udnævnt til at sprede fair-play i motorsporten.
  Erik Gundersen - der under sin karriere fik kælenavnet Smiling Gundar - mener, at udviklingen i sport i dag er blevet mere kynisk og hård, og det derfor er vigtigt, at der kommer mere glæde og spontanitet ind.
  - Det er utrolig vigtigt, at vi har fair play med i sporten, i og med at mange i dag bliver pacet frem. Vi skal huske glæden i sporten, og man skal have overskud til også at være glad på andres vegne - både når man har succes, og når man taber, siger Erik Gundersen, som op igennem 80'erne var med til at tegne dansk speedways guldalderperiode sammen med Hans Nielsen, Tommy Knudsen og Jan O. Pedersen.
  Du kan læse mere om FairPlay-kampagnen på www.dmusport.dk
  